EkBass/fiwiki-20250220-pages-articles huggingface dataset:
Vammaisten syrjintä

Vammaisten syrjintä ilmenee vammaisiin kohdistuvana alentavana tai vihamielisenä suhtautumisena, väkivaltana tai esteettömyyden puutteina toimintaympäristössä. Suomen perustuslain 6. yhdenvertaisuutta koskeva pykälä kieltää vammaisten syrjinnän. Vammaisten syrjintä ilman hyväksyttävää syytä on rikoslain 11. luvun 11. pykälän mukaan kriminalisoitu ”elinkeinotoiminnassa, ammatin harjoittamisessa, yleisönpalvelussa, virkatoiminnassa tai muussa julkisessa tehtävässä taikka julkista tilaisuutta tai yleistä kokousta järjestettäessä”. Elinkeinoelämän valtuuskunnan vuoden 2022 kyselyssä 75 prosenttia suomalaisista arvioi vammaiset väestöryhmäksi, joka on muihin verrattuna syrjityssä asemassa. == Kansainväliset sopimukset == Myös YK:n yleissopimus vammaisten henkilöiden oikeuksista kieltää syrjinnän. Sopimuksen voimassaolo alkoi 3. toukokuuta 2008, kun yli 20 maata oli ottanut sen käyttöön. Vuoden 2009 lopulla yli 70 valtiota oli ottanut sopimuksen käyttöön. Euroopan unioni otti sopimuksen käyttöön 23. joulukuuta 2010. Suomi allekirjoitti sopimuksen 30. maaliskuuta 2007, ja sopimus otettiin käyttöön vuonna 2016. == Ableismi == Ableismi on sosiaalisen vammaistutkimuksen (Disability Studies) piirissä kehitetty käsite, joka kytkeytyy postmoderniin sosiaaliseen oikeudenmukaisuuden teoriaan. Sen mukaan vammaiset (disabled) ovat sorrettu identiteettiryhmä, jonka kohtaamat vaikeudet johtuvat yhteiskunnan asenteista. Vammaisuus on sosiaalinen konstruktio, joka on muodostettu määrittelemällä normaalisuus vain tietynlaiseksi. Käsitteen käyttäjien mukaan ableismi on rasismiin tai heteronormin oletuksiin verrattava hierarkiajärjestelmä, jossa ihmiset asetetaan paremmuusjärjestykseen, missä kyvykkäät ovat vammaisia parempia. Koska vammattomat ovat "normaaleja", he saavat etuoikeuksia ja valtaa. Ableismi eroaa aktivisti Amu Urhosen mukaan vammaisten syrjinnästä eli disabilismista: ableismia on esimerkiksi se, että elokuvateatterissa on varattu oma paikkansa pyörätuolille, mutta istumapaikat on suunniteltu niin, että pyörätuolin käyttäjä ei voi vapaasti valita mitä tahansa paikkaa, kuten muut teatterissa kävijät. Teoksessa Cynical Theories Helen Pluckrose ja James A. Lindsay ovat arvostelleet ableismia epärealistisuudesta ja tosiasioiden sivuuttamisesta. == Katso myös == * Vammaisuuden sosiaalinen malli * Vammaispolitiikka * Kynnys ry * Audismi *"People first" == Lähteet == == Aiheesta muualla == * * * Luokka:Vammaisten oikeudet Luokka:Syrjintä
Taskukolibrit

Taskukolibrit (Elvira) on kolibrien heimoon kuuluva lintusuku. Sukuun kuuluu kaksi Keski-Amerikassa elävää lajia. == Taskukolibrilajit== * Vihertaskukolibri (Elvira chionura) * Kuparitaskukolibri (Elvira cupreiceps) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Kosti Linna

Kosti Kalevi Linna (11. heinäkuuta 1931 Viipuri – 18. helmikuuta 2006 Mäntsälä)Mäntsälän seurakunta, Kosti Kalevi Linna, Mäntsälän hautausmaa, alue C3, rivi 1, paikkanumero 021http://www.elvisry.fi/toiminta2001.html oli suomalainen säveltäjä ja sanoittaja. ==Viitteet== ==Aiheesta muualla== * * Luokka:Suomalaiset säveltäjät Luokka:Suomalaiset sanoittajat Luokka:Vuonna 1931 syntyneet Luokka:Vuonna 2006 kuolleet
Catamarcan maakunta

Catamarcan maakunta () on Argentiinan luoteisosassa sijaitseva maakunta. Se on pinta-alaltaan 102 602 neliökilometriä ja sen asukasluku oli vuonna 2010 yhteensä 367 820. Sen pääkaupunki on noin 212 000 asukkaan San Fernando del Valle de Catamarca, joka lyhennetään usein Catamarcaksi. == Lähteet == == Aiheesta muualla == * Catamarcan maakunnan viralliset verkkosivut *
Korpraalikolibrit

Korpraalikolibrit (Eupherusa) on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia. == Korpraalikolibrilajit== * Mustaotsakolibri (Eupherusa cyanophrys) * Korpraalikolibri (Eupherusa poliocerca) * Sälepyrstökolibri (Eupherusa eximia) * Surukolibri (Eupherusa nigriventris) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Savukolibrit

Savukolibrit (Cynanthus) on kolibrien heimoon kuuluva lintusuku. Sukuun kuuluu kaksi nearktisella alueella elävää lajia. == Savukolibrilajit== * Savukolibri (Cynanthus sordidus) * Leveänokkakolibri (Cynanthus latirostris) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Neitokolibrit

Neitokolibrit (Thalurania) on kolibrien heimoon kuuluva lintusuku. Sukuun kuuluu viisi neotrooppisella alueella elävää lajia. == Neitokolibrilajit== * Jalisconneitokolibri (Thalurania ridgwayi) * Kruununeitokolibri (Thalurania colombica) * Törmäneitokolibri (Thalurania furcata) * Pyrstöneitokolibri (Thalurania watertonii) * Sinineitokolibri (Thalurania glaucopis) == Lähteet == * Luokka:Kolibrit
Yhdysvaltain valitsijamieskokous

Yhdysvaltain valitsijamieskokous () koostuu valitsijamiehistä, jotka valitsevat Yhdysvaltain presidentin ja varapresidentin. Yhdysvaltain perustuslaki (II artikla, 1. pykälä, 2. lauseke ja 23. lisäys) määrittää, kuinka monta valitsijaa kullakin osavaltiolla on; käytännössä määrä on sama kuin senaattoreiden ja kongressiedustajien yhteismäärä. Lisäksi Columbian liittopiirillä (Washington) on yhtä monta valitsijamiestä kuin osavaltiolla, jolla niitä on vähiten, eli tällä hetkellä kolme. Kymmenen vuoden välein suoritettava väestönlaskenta vaikuttaa valitsijamiesten määrään. Territoriot eivät ole edustettuina valitsijamieskokouksessa. Vuodesta 1963 valitsijamiehiä on ollut 538. Valitsijamiesten toiminnasta säädetään myös perustuslain 12. lisäyksessä. Äänestäjät eivät valitse suoraan Yhdysvaltain presidenttiä ja varapresidenttiä, vaan äänestävät oman osavaltionsa valitsijamiesten kautta. Valitsijamiehet saavat periaatteessa äänestää ketä tahansa ehdokasta, mutta käytännössä sitoutuvat äänestämään tiettyä ehdokasta ja näin ollen äänestäjät osaavat antaa äänensä valitsijamiesten kautta omalle ehdokkaalleen. Tämä on esimerkki epäsuorasta vaalitavasta. == Luettelo Yhdysvaltain presidentinvaaleista, joissa vaalit voittanut ehdokas ei saanut eniten ääniä == Vaalit Valittu Puolue Puolue Valitsijamiehet % Äänet Ero % Ero % Vastaehdokas Puolue Puolue Aktiivisuus % 1824 John Quincy Adams 84/261 32,18% − 30,92% −10,44% Andrew Jackson 26,90% 1876 Rutherford B. Hayes 185/369 50,14% − 47,92% −3,02% Samuel J. Tilden 81,0% 1888 Benjamin Harrison 233/401 58,10% − 47,80% −0,79% Grover Cleveland 79,30% 2000 George W. Bush 271/538 50,37% − 47,87% −0,51% Al Gore 51,20% 2016 Donald Trump 304/538 56,50% − 46,09% −2,10% Hillary Clinton 55,30% ==Lähteet== == Aiheesta muualla == Luokka:Yhdysvaltain presidentinvaalit Luokka:Vaalitavat
Chacon maakunta

Chacon maakunta () on Argentiinan pohjoisosassa sijaitseva maakunta. Se on pinta-alaltaan 99 633 neliökilometriä ja sen asukasluku oli vuonna 2010 yhteensä 1 053 466. Maakunnan pääkaupunki on noin 399 500 asukkaan Resistencia (2010). == Lähteet == == Aiheesta muualla == * Chacon maakunnan viralliset verkkosivut *
Moskovan linja-autoasema (Minsk)

Moskovan linja-autoasema (, ) on tärkeä linja-autoliikenteen asema Minskin koillisosissa Valko-Venäjällä. Aseman suunnittelusta vastasi arkkitehti N. Naumov ja se avattiin liikennekäyttöön vuonna 1999. Aseman osoite on Ul. Filimonova 63 (), eli asema sijaitsee heti suuren, keskustasta kansainvälistä lentokenttää kohti vievän Prospekt Nezavisimostin eteläpuolella ja Valko- Venäjän kansalliskirjaston länsipuolella. Asema avoinna päivittäin kello 5:00-23:00. Asema on yksi keskeisimmistä Valko-Venäjän kansallisen ja kansainvälisen linja-autoliikenteen asemista. Sen kautta kulkee myös useita Minskin paikallisliikenteen bussireittejä (linjat 31, 91, 100, 113, 113a, 139, 172з; johdinlinja-autot 1 ja 56). Noin 700 metriä linja-autoaseman länsipuolella sijaitsee Minskin metron asema (). ==Lähteet== ==Aiheesta muualla== * Katso myös Itäinen linja-autoasema (Minsk) * Katso myös Keskuslinja-autoasema (Minsk) * Welcome to Belarus by Bus (belintourist.com) * Moskovskiy bus station (english.vminsk.ru) * Автовокзал "Московский". Минск (nemiga.info) * Автовокзал "Московский". Минск (avtovokzal.by.ru) * Valko- Venäjän kaukoliikenteen bussilippujen verkkokauppa (ticketbus.by) * Международные маршруты - Minskistä lähtevien kansainvälisten linja- autovuorojen aikatauluhakua (minsktrans.by) * Лукашенко распорядился снести автовокзал "Московский". На его месте возведут офис "Газпрома" (4/2013) (udf.by) * "Что произошло около цирка? Просто кошмар!" Архитектор о высотках в центре Минска, хаосе в проектировании и сносе автовокзала "Московский" (5/2013)Читать полностью (tut.by) Luokka:Minskin liikenne Luokka:Minskin rakennukset ja rakennelmat Luokka:Linja-autoasemat
Córdoban maakunta (Argentiina)

Córdoban maakunta () on Argentiinan keskiosassa sijaitseva maakunta. Se on pinta-alaltaan 165 321 neliökilometriä ja sen asukasluku oli vuonna 2010 yhteensä 3 304 825. Maakunnan pääkaupunki on noin 1 420 000 asukkaan Córdoba (2010). == Lähteet == == Aiheesta muualla == * Chacon maakunnan viralliset verkkosivut *
Confide in Me

"Confide in Me" on kappale Kylie Minoguen albumilta Kylie Minogue (1994). Se on albumin ensimmäinen single ja julkaistiin 29. elokuuta 1994. Kappaleen kirjoittivat Steve Anderson, Dave Seaman ja Owain Barton. B-puolia ovat "Nothing Can Stop Us" ja "If You Don't Love Me". == Kappalelista == ;Brittiläinen CD-single 1 #"Confide in Me" (Master Mix) – 5:51 #"Confide in Me" (The Truth Mix) – 6:46 #"Confide in Me" (Big Brothers Mix) – 10:27 ;Brittiläinen CD-single 2 #"Confide In Me" (Master Mix) – 5:51 #"Nothing Can Stop Us" – 4:04 #"If You Don't Love Me" – 2:08 ;Australialainen CD-single #"Confide in Me" (Master Mix) – 5:51 #"Nothing Can Stop Us" (7" version) – 4:06 #"If You Don't Love Me" – 2:08 == Esitykset konserteissa == *Intimate and Live Tour *On a Night Like This Tour *KylieFever2002 Tour *Showgirl Tour *Showgirl Homecoming Tour *For You, For Me Tour *Aphrodite World Tour == Listasijoitukset == Lista (1994) Korkein sijoitus Australia (ARIA Charts) 1 Alankomaat (Dutch Top 40) 38 Eurooppa (European Hot 100) 9 Suomi (Suomen virallinen lista) 1 Ranska (SNEP) 10 Saksa (Media Control Charts) 50 Irlanti (Irish Singles Chart) 12 Japani (Oricon) 5 Uusi-Seelanti (RIANZ) 12 Ruotsi (Sverigetopplistan) 10 Sveitsi (Schweizer Hitparade) 20 Britannia (UK Singles Chart) 2 Yhdysvallat (Hot Dance Club Songs) 39 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1994 kappaleet
Web Open Font Format

Web Open Font Format (WOFF) on verkkosivuilla käytettäväksi tarkoitettu kirjasinmuoto. WOFF kehitettiin vuonna 2009 ja sitä kehitetään World Wide Web Consortiumin standardiksi. Mozilla Foundation, Opera Software ja Microsoft jättivät WOFF:n W3C:n hyväksyttäväksi 8. huhtikuuta 2010. W3C odottaa WOFF:n muodostuvan selainriippumattomaksi kirjasintyypiksi. WOFF pakkaa TrueType-, OpenType- ja Open Font Format -kirjasinten käyttämät tiedostot määritelmän mukaisella menetelmällä, mikä mahdollistaa kirjasinten käytön verkkosivuilla. == Selaintuki == * Firefox on tukenut WOFF-kirjasimia alkaen versiosta 3.6. * Google Chrome on tukenut WOFF-kirjasimia alkaen versiosta 5.0. * Internet Explorer tukee WOFF-kirjasimia alkaen versiosta 9, täydellinen tuki lisättiin Platform Preview 3 -esiversiossa. * Opera on tukenut WOFF-kirjasimia alkaen versiosta 11.10. * Safari:n on luvattu tukevan menetelmää tulevaisuudessa. luokka:Typografia
UWE

UWE-1 on saksalainen CubeSat, jonka rakensivat Würzburgin yliopiston opiskelijat. Se laukaistiin 27. lokakuuta 2005 Plesetskin kosmodromilta avaruuteen.www7.informatik.uni-wuerzburg.de/ UWE-1-satelliittia seurasi UWE-2, joka laukaistiin Intiasta 23. syyskuuta 2009.http://www7.informatik.uni- wuerzburg.de/forschung/research_groups/space_exploration/projects/cubesat/uwe_2/ UWE-3 on vuoden 2011 alussa vielä suunniteltavana. ==Lähteet== ==Aiheesta muualla== * UWEn sivusto yliopiston sivustolla Luokka:CubeSat-satelliitit
Entre Ríosin maakunta

Entre Ríosin maakunta () on Argentiinan koillisosassa sijaitseva maakunta. Se on pinta-alaltaan 78 781 neliökilometriä ja sen asukasluku oli vuonna 2010 yhteensä 1 236 300. Maakunnan pääkaupunki on noin 270 000 asukkaan Paraná (2010). == Lähteet == == Aiheesta muualla == * Entre Ríosin maakunnan viralliset verkkosivut *
Formosan maakunta

Formosan maakunta () on Argentiinan pohjoisosassa sijaitseva maakunta. Se on pinta-alaltaan 72 066 neliökilometriä ja sen asukasluku oli vuonna 2010 yhteensä 527 895. Maakunnan pääkaupunki on noin 239 000 asukkaan Formosa (2010), joka sijaitsee maakunnan itäosassa lähellä Paraguayn rajaa. == Lähteet == == Aiheesta muualla == * Formosan maakunnan viralliset verkkosivut *
Alain-René Lesage

Alain-René Lesage (kirjoitetaan myös Le Sage) (6. toukokuuta 1668 Sarzeau, Ranska – 17. marraskuuta 1747 Boulogne-sur-Mer, RanskaLesage, Alain-René, Bibliotheque de France, viitattu 6.7.2020 ) oli ranskalainen kirjailija ja näytelmäkirjailija. Lesage oli ensin asianajaja, mutta valitsi pian kirjailijauran. Lesagen pääteokset ovat hänen koomiset romaaninsa Le diable boiteux (1707), espanjalaisen esikuvan, Luis Vélez de Guevaran romaanin El diablo Cojuelo, mukaan kirjoitettu mutta henkilöiltään ja hengeltään perin ranskalainen, sekä Gil Blas de San-tillane (1715-1735), niinikään ulkomaisten, lähinnä espanjalaisten ja italialaisten, teosten sysäyksestä syntynyt, mutta muuten omintakeinen. Lesage on lisäksi kirjoittanut joukon vaudevilleja ja ilveilyjä sekä satiirisen näytelmän Turcaret (1708, suunnattu ajan rahamiehille).Lesage, Alain René, Tietosanakirja, osa 5, palsta 843, Tietosanakirja Osakeyhtiö 1913 == Teokset == * Gil Blas Santillanalaisen elämänvaiheet. Suom. Uuno Kahma. Kuopion Uusi Kirjapaino, 1905. (Nuorisopainos) * Ontuva paholainen: romaani (Le diable boiteux), suom. ja johdannolla varustanut A. R. Koskimies, Hämeenlinna: Karisto 1933. * Kavaljeerin muistelmat: (Gil Blas) (Histoire de Gil Blas de Santillane), suom. Jorma Partanen, Porvoo: WSOY 1949. Sarja: Maailman suurromaaneja == Lähteet == == Aiheesta muualla == * Vapaasti ladattavia Alain-René Le Sagen e-kirjoja Projekti Lönnrotilta sekä Project Gutenbergiltä Luokka:Ranskalaiset kirjailijat Luokka:Vuonna 1668 syntyneet Luokka:Vuonna 1747 kuolleet
Michael McGillicutty

Joseph Curtis "Joe" Hennig (s. 1. lokakuuta 1979) on yhdysvaltalainen showpainija. Hänellä on sopimus World Wrestling Entertainmentin kanssa jossa hän painii sen Raw brändissä ja oli myös siellä Nexus -nimisen ryhmän jäsen. Ennen tätä hän paini WWE:n omistamassa kehitysterritorio Florida Championship Wrestlingissä. Hän osallistui WWE NXT:n toiselle kaudelle nimellä Michael McGillicutty. Hänen isänsä on WWE Hall of Fameen kuuluva "Mr. Perfect" Curt Hennig. Vuonna 2013 Hennig teki paluun nimellä Curtis Axel. Hän voitti samana vuonna Payback-tapahtumassa Intercontinental-mestaruuden. ==Lähteet== Luokka:Yhdysvaltalaiset showpainijat Luokka:Vuonna 1979 syntyneet Luokka:Elävät henkilöt
Pret A Manger

Pret A Manger on brittiläinen ravintolaketju, joka on erikoistunut lähinnä erilaisten valmiiden voileipien, patonkien ja salaattien myymiseen. Yrityksen nimi tulee ranskan kielen sanoista prêt à manger, joka tarkoittaa "valmis syötäväksi" (vrt. prêt-à-porter). Pret A Mangerin perustivat Sinclair Beecham ja Julian Metcalfe Lontoossa vuonna 1986. Suuri osa yrityksen myynnistä keskittyy edelleen Lontooseen, jossa lähes kolme neljäsosaa ketjun ravintoloista sijaitsee. Lontoon lisäksi Pret A Mangereita on muualla Britteinsaarilla, Hongkongissa ja Yhdysvalloissa. Pret A Manger korostaa markkinoinnissaan tuotteidensa tuoreutta ja luonnollisia raaka-aineita. ==Aiheesta muualla== thumb|left|Pret A Manger Lontoossa *Pret A Mangerin virallinen sivusto Luokka:Brittiläiset yritykset Luokka:Ravintolaketjut
Tilma Hainari

Tilma Sofia Hainari (o.s. Hagan; 1. syyskuuta 1861 Ruskeala – 23. tammikuuta 1940 Helsinki) oli suomalainen naisasia-aktivisti ja kansanvalistaja. Hainarin vanhemmat olivat maanviljelijä Johan Hagan ja Adolfina Sofia Soldan. Hainari toimi englannin opettajana 1902–1924, ensin Sortavalassa, sitten Helsingissä. Hän osallistui Suomen valtuuskunnan jäsenenä eräisiin Kansainliiton kokouksiin 1920- ja 1930-luvuilla ja tuki huomattavin taloudellisin lahjoituksin Akateemisen Karjala-Seuran perustamista vuonna 1922. Hän toimi myös Koulukeittoyhdistyksessä ja oli Suomen Naisten Kansallisliiton puheenjohtaja vuodesta 1914 aina vuoteen 1938, ajaen muun muassa naispoliisiasiaa. Tehtävä SNKL:n puheenjohtajana vei Tilma Hainarin useaan otteeseen ulkomaille, jossa hän tutustui uusiin aatteisiin. Hainari vieraili muun muassa Pohjois- Amerikassa 1920-luvulla “tylsämielisten” hoitolaitoksessa. Hainari oli konservatiivisen Suomalaisen puolueen ja Suomen naisyhdistyksen jäsen. Siveellisyys oli molemmissa järjestöissä keskeinen kysymys. Siveellisyys oli alun perin J.V. Snellmanin filosofiassa 1800-luvulla uutta luovaa, itsenäiseen ajatteluun perustuvaa valtiollista vaikuttamista. Sen jälkeen siihen liitettiin kristillisiä ja konservatiivisia arvoja. Lisäksi siveellisyyteen tuli mukaan sukupuolimoraali. Tilma Hainaria tutkineen Eija Jämbäckin mukaan naisasianaiset yhdistivät nämä kolme asiaa. He halusivat vaikuttaa politiikkaan ja valvoa sukupuolimoraalia. Tähän pääsemiseksi naisasianaiset halusivat käyttää Jämbäckin mukaan myös rotuhygieniaa. Ensimmäisen maailmansodan aikana etupäässä työväenluokkaisesta taustasta tulevat suomalaiset naiset alkoivat seurustella venäläisten sotilaiden kanssa. Tilma Hainari piti tätä todella huolestuttavana. Tuohin aikaan ajateltiin, että naiset ovat yhteiskunnan moraalinen selkäranka, ja kun eräät naiset horjahtivat pois naisen esikuvallisesta roolista, sen katsottiin tuhoavan kaikkien suomalaisten naisten maineen, Ajan degeneraatio-opissa prostituoituja pidettiin epänormaaleina. Hainarin ratkaisu ongelmaan oli moraalikasvatus, mutta jos naisille tarkoitetut turvakodit tai kristillinen kasvatus eivät tepsineet degeneroituneihin oli Hainarin mukaan sovellettava rotuhygienian kontrollikeinoja. Niillä voisi suojella Suomen kansaa degeneraatiolta. Tilma Hainarista tuli yhä vaikutusvaltaisempi rotuhygienian puolestapuhuja. Hainari otti myös suoraan yhteyttä vallanpitäjiin ja kävi eri ministereiden puheilla. Tilma Hainaria kuultiin vuonna 1936 käyttöön otetun sterilisointilain valmistelujen yhteydessä. Hainari julkaisi vuonna 1927 Hilda Käkikosken persoonaa valottavan teoksen Hilda Käkikoski kirjeittensä valossa. Hänen puolisonsa vuodesta oli vuodesta 1883 historiantutkija ja kansanedustaja Oskar Hainari (1856–1910). ==Lähteet== * ==Kirjallisuutta== * * Tuulio, Tyyni: Tilma Hainari, Karjalan tytär. Porvoo: WSOY, 1952. ==Aiheesta muualla== * Hainari, Tilma Sofia. Porvarillisen Työn Arkisto. Luokka:Suomalaiset feministit Luokka:Suomalaiset opettajat Luokka:Vuonna 1861 syntyneet Luokka:Vuonna 1940 kuolleet
Christer Granskog

Christer Granskog (s. 9. syyskuuta 1947 Alaveteli) on Piceum Oy:n toimitusjohtaja, Rautaruukin varapuheenjohtaja, Patrian hallituksen puheenjohtaja sekä kuuluu VR-konsernin hallitukseen. Hän on myös Sarlin Groupin, Havatorin sekä Finvestin hallituksen jäsen. Koulutukseltaan hän on diplomi-insinööri. Granskog on työskennellyt aiemmin muun muassa Kalmar Industriesin, Partek Cargotecin, Sisu-konsernin ja Valmet Automationin toimitusjohtajana. Hän on ollut Rautaruukin ja VR-konsernin ohella myös useiden muiden yhtiöiden hallituksissa. Granskog on toiminut myös Sosialidemokraattiset Opiskelijat -järjestön puheenjohtajana 1972–1973. == Lähteet == Luokka:Suomalaiset yritysjohtajat Luokka:Sisu Luokka:Patria Luokka:Vuonna 1947 syntyneet Luokka:Elävät henkilöt Luokka:Erityisavustajat
Boris Aristov

Boris Ivanovitš Aristov (; 13. syyskuuta 1925 Kostroma Neuvostoliitto – 27. marraskuuta 2018 MoskovaУшел из жизни первый секретарь Ленинградского горкома Борис Аристов ) oli venäläinen poliitikko ja diplomaatti, joka toimi Neuvostoliiton suurlähettiläänä Varsovassa vuodesta 1978, Neuvostoliiton varaulkoministerinä vuosina 1983–85 ja ulkomaankauppaministerinä 1985–1988. Vuonna 1945 hän liittyi NKP:n jäseneksi. Vuosina 1971–1990 hän toimi NKP:n keskuskomitean ja vuosina 1974–1979 Neuvostoliiton korkeimman neuvoston jäsenenä. Aristov nimitettiin vuonna 1988 suurlähettilääksi Suomeen. Hän oli Neuvostoliiton viimeinen ja Venäjän federaation ensimmäinen suurlähettiläs Suomessa. Aristov jäi eläkkeelle vuonna 1992.Unto Hämäläinen, Boris Aristov palaa keväällä Moskovaan Juri Derjabin lähettilääksi Helsinkiin, Hs.fi 20.2.1992, viitattu 23.9.2024 Lähettiläänä Suomessa ollessaan Aristov allekirjoitti Neuvostoliiton puolesta Neuvostoliiton suurlähetystön vieressä olevan niin sanotun Kätilöopiston tontin kauppakirjan. Tontille laajennettiin lähetystiloja.Olli Pohjanpalo, Kätilöopiston tontti Neuvostoliitolle Lähetystö kiirehtii rakentamista Hs.fi 29.8.1990, viitattu 23.9.2024 ==Lähteet== Luokka:NKP:n keskuskomitean jäsenet Luokka:Neuvostoliittolaiset ministerit Luokka:Neuvostoliiton korkeimman neuvoston jäsenet Luokka:Neuvostoliiton suurlähettiläät Luokka:Venäjän federaation suurlähettiläät Luokka:Vuonna 1925 syntyneet Luokka:Vuonna 2018 kuolleet
Ruskoturilas

Ruskoturilas (Serica brunnea) on lehtisarvisiin (Scarabaeidae) kuuluva kovakuoriaislaji. == Tuntomerkit == Ruskoturilas on väritykseltään lähinnä yksivärisen punaruskea. Pää on kuitenkin usein muuta ruumista tummempi. === Levinneisyys === Lajia esiintyy lähes koko Euroopassa ja Aasian länsiosissa. Laji on yleinen Etelä- ja Keski-Suomessa. == Elintavat == Laji viihtyy valoisissa paikoissa. Valon houkuttelemana ruskoturilas saattaa päätyä sisätiloihin. Laji on sisätiloissa harmiton. == Lähteet == Luokka:Lehtisarviset
Pikkuturilas

Pikkuturilas (Omaloplia ruricola) on lehtisarvisiin (Scarabaeidae) kuuluva kovakuoriaislaji. == Tuntomerkit == Pikkuturilaalle tunnusomaisia piirteitä ovat pieni koko sekä peitinsiipien tumma sauma. === Levinneisyys === Lajia ei tavata Suomessa. Lähimmät löytöpaikat sijaitsevat Etelä-Virossa. == Lähteet == Luokka:Lehtisarviset
Bo Ahlfors

Bo Ahlfors (6. kesäkuuta 1933 Helsinki – 6. toukokuuta 1999 Helsinki) oli suomalainen toimittaja, tietokirjailija ja politiikan tutkija, joka oli aktiivisimmillaan 1970- ja 1980-luvuilla. Ahlfors toimi Yleisradion tutkimusosaston tutkijana. Useat Ahlforsin julkaisut käsittelivät Suomen sosialidemokraattisen puolueen aatteellisia kysymyksiä. Häntä pidettiin jopa puolueen pääideologina, sillä hän pystyi tekemään tiivistyksiä ja avaamaan uusia näkökulmia, joiden avulla hän nousi paneelikeskustelujen suosikiksi ja johtavien SDP:n poliitikkojen taustakirjoittajaksi. Tämä tapahtui siitä huolimatta, että hänen puheensa oli cp-vamman vuoksi kankeaa. Ahlfors toimi Setan puheenjohtajana 1979–1980. ==Teoksia== * Kunnallispoliittinen kirja / toim. Bo Ahlfors. Helsinki : Suomen sosialidemokraattinen puolue, 1972. Joensuu. 63 s. Sarja: SDP:n kirjat * Politiikka menestyksen Suomessa / Bo Ahlfors, Risto Kolanen. Hki : Tammi, 1988. 255 s. ISBN: 951-30-8961-4 (sid.) * Riisuttu porvari / toim. Bo Ahlfors. Helsinki : Suomen sosiaalidemokraattinen puolue, 1975. 122 s. Sarja: SDP-kirja. ISBN: 951-9220-06-2 (nid.) * Valta murroksessa / Bo Ahlfors, Risto Kolanen, Risto Reuna. Helsinki : Tammi, 1995. 181 s. ISBN: 951-31-0565-2 (nid.). Kohdehenkilö: Martti Ahtisaari. * CP- vammaisten puheopas / Onerva Mäki, Bo Ahlfors; piirrokset: Eija Vaahtera. Jyväskylä : Gummerus, 1974. ISBN: 951-20-0806-8 (nid.) * Politiikka ja julkisuus. Keskustan Lehtimiehet ry:n 70-vuotisjuhlakirja, toim. Juhani Wiio. Kirjoittajat: Bo Ahlfors, Maria Kaisa Aula, Lasse Kangas, Erkki Laatikainen, Markku Laukkanen, Seppo Niemelä, Alpo Rusi, Leif Salmén, Bo Stenström, Juhani Wiio, Risto Volanen ja Paavo Väyrynen. ISBN 952-90117-17. Gummerus, Jyväskylä 1989. 137 s. == Lähteet == ==Aiheesta muualla== * Bo Ahlfors Kirjaseuranta- palvelussa Luokka:Ylen toimittajat Luokka:Suomalaiset tietokirjailijat Luokka:Suomen Sosialidemokraattisen Puolueen poliitikot Luokka:Setan puheenjohtajat Luokka:Vuonna 1933 syntyneet Luokka:Vuonna 1999 kuolleet
Saksanturilas

Saksanturilas (Melolontha melolontha) on lehtisarvisiin (Scarabaeidae) kuuluva kovakuoriaislaji. == Tuntomerkit == Naarailla on koiraisiin verrattuna lyhyemmät liuskat tuntosarvissa. == Levinneisyys == Saksanturilaat elävät lehtimetsissä.Åke Sandhall: Ötökät. Tammi 1997. s. 118. Lajia ei tavata luonnonvaraisena Suomessa. Kuitenkin joitakin saksanturilasyksilöitä on kulkeutunut Suomeen tuontitavaroiden mukana. 1900-luvun alussa laji oli Ruotsissa hyvin yleinen ja niitä tapettiin silloin paljon, koska siitä sai vastineeksi rahaa. == Elintavat == Turilaat syövät lehtiä. Toukat syövät monien eri kasvien juuria, ja niitä pidetään viljelykasvien tuholaisina. Toukat elävät yleensä maassa neljä vuotta ennen koteloitumistaan. == Lähteet == == Aiheesta muualla == *Laji.fi: Saksanturilas (Melolontha melolontha) *UniProt: Taxonomy - Melolontha melolontha (Cockchafer) *University of Michigan, Animal Diversity Web (ADW): Melolontha melolontha, common European cockchafer *Centre for Agriculture and Biosciences International (CABI): Melolontha melolontha (white grub cockchafer) *Pherobase: Semiochemicals of Melolontha melolontha, the European forest cockchafer Luokka:Lehtisarviset Luokka:Tuholaiset
Valentin Rasputin

Valentin Grigorjevitš Rasputin (; 15. maaliskuuta 1937 Ust-Uda, Neuvostoliitto – 14. maaliskuuta 2015 Moskova, Venäjä) oli venäläinen kirjailija. Hän syntyi Siperian itäosassa Ust-Udassa ja muutti myöhemmin Irkutskiin, missä hän yliopisto-opintojen ohessa toimi myös toimittajana. ==Kirjailijanura== Rasputinin esikoisteos Marian rahat julkaistiin vuonna 1968. Suomeksi on julkaistu ainakin kansainvälisesti katsottuna läpimurtoteos, novelli Elä ja muista. Jäähyväiset Matjoralle on myös filmatisoitu. Rasputinia pidettiin yhtenä merkittävimmistä uudemman aikakauden neuvostokirjailijoista. Hän saikin useita tunnustuksia ja kunnianosoituksia kirjailijantyöstään, kuten valtionpalkintoja. Rasputinin kirjallinen tyylilaji oli eeppisen kerronnallista proosaa. Esikuvikseen hän mainitsi Tšehovin ja Tolstoin. Rasputin oli tunnettu myös luonnonsuojelijana, erityisesti Siperian jokien suhteen. ==Palkinnot ja tunnustukset== *Neuvostoliiton valtion kirjallisuuspalkinto 1977 ja 1987 *Leninin kirjallisuuspalkinto 1984 *UNEP- maininta (kattoi kaikkiaan 500 kirjailijaa) 1988 *Solženitsyn- kirjallisuuspalkinto 2000 Lisäksi lukuisia muita kirjallisuuden tunnustuspalkintoja. ==Suomennetut teokset== * Elä ja muista (Živi i pomni), suom. Esa Adrian, Tammi 1977 Sarja: Neuvostokirjallisuutta ISBN 951-30-3661-8 * Viimeinen raja (Poslednij srok), suom. Esa Adrian, Tammi 1978 Sarja: Neuvostokirjallisuutta ISBN 951-30-4263-4 * Jäähyväiset Matjoralle (Proščanie s Matëroij), suom. Esa Adrian, Tammi 1979 Sarja: Neuvostokirjallisuutta ISBN 951-30-4689-3 * Marian rahat (Dengi dlja Marii), novellikokoelma, suom. Esa Adrian, Tammi 1983 Sarja: Neuvostokirjallisuutta ISBN 951-30-5789-5 ** Natasa (Ne mogu, Nataša) ** Marian rahat (Den'gi dlja Marii) ** Mitä terveisiä varikselle? ** "En kestä-ä" ** Rakkautta ikä kaikki (Vek živi vek ljubi čto peredat vorone) * Tulipalo ja muita kertomuksia (Požar), novellikokoelma, suom. Esa Adrian, Pekka Parkkinen, Raija Rymin, Tammi 1988 ISBN 951-30-6770-X ** Eukko ** Huhu ** Ranskan tunteja (myös antologiassa Neuvostoproosaa 3, WSOY 1979) ** Rudolfio ** Tapaaminen ** Tulipalo ** Ulita-täti ** Vasali ja Vasilisa ** Äiti meni jonnekin ; Näytelmät * Viimeinen raja, TNL 1977 * Mummo, suom. Esa Adrian, Helsinki: Työväen Näyttämöiden Liitto 1981. (Näytelmämoniste) * Marian rahat, kuunnelma, Yleisradio 1991 ==Lähteet== *Valentin Rasputin: Viimeinen raja, Tammi, 1978 (kirjailijan esittely, suom. Esa Adrian) ===Viitteet=== Luokka:Neuvostoliittolaiset kirjailijat Luokka:Sosialistisen työn sankarit Luokka:Venäläiset kirjailijat Luokka:Vuonna 1937 syntyneet Luokka:Vuonna 2015 kuolleet
Palkkionpalautus

Palkkionpalautukset tai kannustimet ovat Suomen arvopaperimarkkinalain luvun 4 1 §:n 3. momentin määritelmän mukaisesti sijoitus- tai oheispalvelun tarjoamisen yhteydessä kolmannelle osapuolelle annettavia tai tältä saatavia maksuja ja muita etuja. Jokainen sijoituspalveluita tarjoava toimija Suomessa on velvollinen kertomaan ennakkotiedoissa pitääkö se itsellään palkkionpalautukset vai palauttaako toimija ne asiakkailleen. Palkkionpalautuksia syntyy mm. sijoitusrahastojen ja indeksilainojen myynneistä. == Palkkionpalautusten haitat asiakkaille == Jos yhtiö valitsee sijoitustuotteensa palkkionpalautusten perusteella * on hyvin kyseenalaista onko yhtiö riippumaton suhteessa ulkopuolisiin palveluntarjoajiin, jonka seurauksena asiakkaan ja varainhoitajan intressit eivät ole mahdollisimman pitkälle yhteneväiset * asiakkaan salkun kokonaistuottoa rasittavat piilokustannukset * asiakas ei tiedä mitä tarjottu palvelu on tarkalleen tullut maksamaan. On suhteellisen harvinaista rahoitusalalla että palkkonpalautuksista luovuttaisiin asiakkaiden hyväksi. == Kuluttajaviraston lausunto == Finanssivalvonta on 31.1.2006 pyytänyt Kuluttajavirastolta lausuntoa koskien standardia rahoituspalveluiden tarjoamisesta . Kuluttajaviraston julkaisema lausunto viittaa standardin kohtaan 7.2.1 (12): Palkkionpalautusjärjestelyksi kutsuttu menettelytapa, jossa omaisuudenhoitaja voi saada kolmannen tahon kanssa tehdyn sopimuksen nojalla tältä palkkioita asiakkaan lukuun hankituista tai luovutetuista arvopapereista, vaikuttaa jo lähtökohdiltaan niin arveluttavalta, ettei sitä tulisi lainkaan sallia. Omaisuudenhoitajan lojaliteetin tulee suuntautua ehdottomasti vain päämiehensä etujen ajamiseen. Jos kolmansien tahojen sallitaan palkitsevan omaisuudenhoitajia palkkiohoukuttein, tämä ei voi olla vaikuttamatta siihen, millaisiin ratkaisuihin omaisuudenhoitaja päätyy asiakkaansa varojen suuntaamisessa. Sehän on koko palkitsemisen tarkoitus. Järjestelyyn tulee suhtautua tiukan kielteisesti. ==Lähteet== Luokka:Arvopaperioikeus
Wolfgang Puck

Wolfgang Johannes Puck (syntyjään Wolfgang Johannes Topfschnig, 8. heinäkuuta 1949) on itävaltalais-yhdysvaltalainen julkkiskokki, ravintoloitsija ja liikemies. Puckin ravintoloita, catering-palveluita, keittokirjoja ja Puckin nimeä käyttäviä tuotteita hallinnoi hänen yhtiönsä Wolfgang Puck Companies. ==Kirjat== *Modern French Cooking for the American Kitchen (1980) *The Wolfgang Puck Cookbook (1986) *Adventures in the Kitchen with Wolfgang Puck (1991) *Pizza, Pasta, and More (2000) *Live, Love, Eat (2002) *Wolfgang Puck Makes it Easy (2004) ==Lähteet== == Aiheesta muualla == * Virallinen sivu * Luokka:Keittokirjailijat Luokka:Yhdysvaltalaiset kokit Luokka:Vuonna 1949 syntyneet Luokka:Elävät henkilöt
Tullia Zevi

Tullia Calabi Zevi (2. helmikuuta 1919 Milano, Italia – 22. tammikuuta 2011 Rooma, ItaliaAusführlicher Nachruf auf der Seite der Zeitung repubblica.it vom 22.1.2011, viitattu 24.1.2011 ) oli italialainen toimittaja ja kirjailija ja Italian juutalaisyhteisön johtaja. Zevin isä Giuseppe Calabi oli asianajaja ja vastusti Mussolinin aikana julkisesti fasismia.Eintrag beim Jewish Women's Archive (JWA) ==Lähteet== == Aiheesta muualla== * Tullia Zevin elämäkerta sivustolla "Biografie online" * Tullia Zevin elämäkerta Milanon juutalaisyhteisön sivulla Luokka:Italialaiset kirjailijat Luokka:Italialaiset toimittajat Luokka:Vuonna 1919 syntyneet Luokka:Vuonna 2011 kuolleet
Optio-oikeus

Optio-oikeus eli valintaoikeus (, valinta) tarkoittaa oikeutta valita eri vaihtoehdoista.Suomalainen tietosanakirja, Weilin+Göös 1989–1993, ISBN 951-35-4644-6, hakusana optio-oikeus. Taloustieteessä optio-oikeus merkitsee yrityksen osakkaan tai työntekijän mahdollisuutta valita ostaako vai jättääkö ostamatta yrityksen osakkeita ennalta päätettyyn hintaan määrättyyn päivään mennessä.Factum, Weilin+Göös 2003–2005, ISBN 951-35-6646-3, hakusana optio- oikeus. Aihetta käsitellään tarkemmin sivulla optio. Kansainvälisessä oikeudessa optio-oikeus tarkoittaa toisen valtion hallintaan luovutettavalla alueella asuvien ihmisten oikeutta valita pysyvätkö he aluetta aiemmin hallinneen valtion kansalaisina vai vaihtavatko he kansalaisuuttaan. Optio- oikeudesta sovitaan tavallisesti valtiosopimuksella, jossa sovitaan myös määräpäivä, johon mennessä oikeutta on käytettävä. Tavallisesti sopimus velvoittaa vanhan kansalaisuutensa säilyttävän henkilön muuttamaan pois luovutettavalta alueelta. Valintaoikeuden tarjoamisella yritetään lieventää aluemuutoksen asukkaille aiheuttamia seurauksia. Esimerkiksi Suomen ja Venäjän kesken 1920 solmitussa Tarton rauhassa annettiin Petsamon alueen venäläiselle väestölle optio-oikeus.Otavan iso tietosanakirja, Otava 1960–1965, hakusana optio-oikeus. ==Lähteet== Luokka:Kansainvälinen oikeus Luokka:Taloustiede
Peter Frenette

Peter Frenette (s. 24. helmikuuta 1992) on yhdysvaltalainen uransa lopettanut mäkihyppääjä. Häntä valmensi entinen mäkihyppääjä Clint Jones. Ensimmäisen kerran Frenette kilpaili mäkihypyn maailmancupissa kaudella 2010–2011 Sapporossa, sijoittuen ensimmäisessä kisassa 33:nneksi ja toisessa sijalle 18. Se oli Yhdysvaltain paras maailmancupin sijoitus mäkihypyssä yli seitsemään vuoteen. Vancouverin olympialaisissa 2010 Frenette karsiutui molemmista kisoista toiselta kierrokselta. Oslon MM-kilpailuissa 2011 hän sijoittui suurmäen kisassa sijalle 35. == Lähteet == Luokka:Yhdysvaltalaiset mäkihyppääjät Luokka:Vuonna 1992 syntyneet Luokka:Elävät henkilöt
Sarvihopea

Sarvihopea eli klooriargyriittiFactum, Weilin+Göös 1989–1993, ISBN 951-35-4644-6, hakusana hopea. (aiemmin myös kerargyriitti tai klorargyriitti) on hopeamalmimineraali, jonka kemiallinen koostumus on AgCl eli hopeakloridi. Sitä muodostuu hopeamalmien rapautuessa sementaatiovyöhykkeessä. Sarvihopea on sarvimaista ainetta, joka on väritöntä, harmaata, kellertävää tai ruskeaan vivahtavaa. Valo muuttaa sen violetiksi. Sarvihopeaesiintymiä on varsinkin Chilessä, Meksikossa ja Perussa.Uusi tietosanakirja, Tietosanakirja oy 1960–1966, hakusana sarvihopea. == Lähteet == == Aiheesta muualla == * Mindat.org: Chlorargyrite * Webmineral: Chlorargyrite Mineral Data Luokka:Halogenidimineraalit Luokka:Malmimineraalit
Kergueleninkaali

Kergueleninkaali (Pringlea antiscorbutica) () on ristikukkaiskasvi, joka kasvaa Kerguelen-saarilla eteläisellä Intian valtamerellä. Se on nimetty kasvupaikkansa mukaan, ja sen on luokitellut kasvitieteilijä Joseph Dalton Hooker toukokuussa 1840. Kerguelenin saarille tuodut jänikset ovat olleet merkittävä haitta kaalille, ja sen on katsottu olevan uhanalainen. == Esiintymisalue == Kergueleninkaali kasvaa Kerguelen-saarten lisäksi Intian valtameren subantarktisella alueen saarilla, Prinssi Edwardin saarilla, Heard ja McDonaldinsaarilla ja Crozetsaarilla.Stonehouse 1981, s. 60–67. == Kergueleninkaalin ominaisuudet == Syömäkelpoiset, mutta pahanmakuiset lehdet sisältävät hyvin C-vitamiinipitoista öljyä. Kasvin käyttökelpoisuus keripukin torjumisessa näkyy sen latinankielisessä nimessä, joka tarkoittaa ”keripukkia vastaan”. ==Lähteet== * === Viitteet === Luokka:Ristikukkaiskasvit Luokka:Kerguelen
Ruohokolibrit

Ruohokolibrit (Lepidopyga) on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia. == Ruohokolibrilajit== * Siniruohokolibri (Lepidopyga coeruleogularis) * Kolumbianruohokolibri (Lepidopyga lilliae) * Hohtoruohokolibri (Lepidopyga goudoti) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Paul Weissenberg

Paul Weissenberg on saksalainen EU-virkamies, joka 1. helmikuuta 2011 alkaen toimi DG Enterprise and Industryn varapääjohtajana. Paul Weissenberg opiskeli juristiksi Würzburgin ja Freiburgin yliopistoissa. Hän suoritti jatko-opintoja Sveitsissa ja väitteli Geneven yliopistossa. Hän siirtyi Euroopan komissioon vuonna 1989. Vuodet 2000-2005 hän oli Single Market -direktoraatin johtaja ja hän toimi muun muassa lääke- ja autoteollisuuden parissa. Hän oli Euroopan lääkeviraston (EMEA) hallituksen jäsen. Tammikuusta 2005 alkaen hän on johtanut "Aerospace, GMES, Security and Defense" -direktoraattia DG ENT -pääosastolla.http://www.easc09.se/news/26-dr-paul-weissenberg ==Lähteet== Luokka:Saksalaiset yritysjohtajat
Safiirikolibrit

Safiirikolibrit (Hylocharis) on kolibrien heimoon kuuluva lintusuku. Sukuun kuuluu kahdeksan neotrooppisella alueella elävää lajia. == Safiirikolibrilajit== * Juovasafiirikolibri (Hylocharis leucotis) * Kultasafiirikolibri (Hylocharis chrysura) * Mangrovesafiirikolibri (Hylocharis grayi) * Naamiosafiirikolibri (Hylocharis xantusii) * Pensassafiirikolibri (Hylocharis sapphirina) * Sinisafiirikolibri (Hylocharis cyanus) * Varjosafiirikolibri (Hylocharis eliciae) * Vihersafiirikolibri (Hylocharis humboldtii) == Lähteet == * * Luokka:Kolibrit
Kultakolibrit

Kultakolibrit (Polytmus) on kolibrien heimoon kuuluva lintusuku. Sukuun kuuluu kolme Etelä-Amerikassa elävää lajia. == Kultakolibrilajit== * Pensaskultakolibri (Polytmus guainumbi) * Tepuinkultakolibri (Polytmus milleri) * Viherkultakolibri (Polytmus theresiae) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Täpläkolibrit

Täpläkolibrit (Leucippus) on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia. == Täpläkolibrilajit== * Säämiskäkolibri (Leucippus fallax) * Harmaasäämiskäkolibri (Leucippus baeri) * Täpläkurkkukolibri (Leucippus taczanowskii) * Oliivitäpläkolibri (Leucippus chlorocercus) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Espoon Asunnot

Espoon Asunnot Oy (syyskuuhun 2012 asti Espoonkruunu Oy) on Espoon kaupungin omistama vuokra-asuntoyhtiö. Yhtiö toimii omakustannusperiaatteella, mikä tarkoittaa sitä, että vuokrat käytetään asiakkaiden hyväksi asuntojen, asumisympäristön ja kiinteistöjen parantamiseen. == Nimi == Espoonkruunu Oy:n toiminimi muutettiin Espoon Asunnot Oy:ksi vuonna 2012. Patentti- ja rekisterihallituksen kaupparekisteri on 12. syyskuuta 2012 merkinnyt rekisteriin Espoonkruunu Oy:n yhtiöjärjestyksen muutoksen. Yhtiö on rekisteröinyt aputoiminimen Espoonkruunu, mikä mahdollistaa entisellä nimellä toimimisen. Tällöin Oy-lyhennettä ei enää käytetä. Nimenmuutos perustuu ylimääräisen yhtiökokouksen päätökseen 21. kesäkuuta 2012. Yhtiön viestinnässä uusi toiminimi otettiin käyttöön 1. tammikuuta 2013. == Perustehtävä == Yhtiöjärjestyksen mukaan yhtiön toimialana on omistaa ja hallita Espoon kaupungin alueella sijaitsevia vuokratalokiinteistöjä ja vuokra-asuntoja. Yhtiö voi toimia rakennuttajana ja tehdä rakennuttamissopimuksia. Yhtiö huolehtii asukkaiden yhteistoimintaedellytysten ja asumispalvelujen järjestämisestä ja kehittämisestä sekä tarjoaa isännöinti- ja huoltopalveluja. Yhtiö on voittoa tavoittelematon eikä jaa osinkoa eikä varoja vapaan oman pääoman rahastosta. Osakepääomaa ei voida alentaa varojen siirtämiseksi vapaan oman pääoman rahastoon. Yhtiö ei voi hankkia, lunastaa tai ottaa pantiksi omia osakkeitaan. Yhtiön purkautumis- ja rekisteristä poistumistilanteessa osakkeenomistajalla on oikeus saada osakkeilleen tuleva osuus yhtiön netto- omaisuudesta. == Asunnot == Espoon Asunnot Oy:lla on tällä hetkellä noin 15 000 vuokra-asuntoa eri puolilla Espoota. Espoon Asunnot Oy:n asunnoissa asuu lähes 30 000 ihmistä. Asukasvalinta perustuu tarvehankintaan - asunnon saantiin vaikuttavat asunnontarve, varallisuus ja tulot. Kiinteistöjä Espoon Asunnot Oy:llä on 295 kappaletta. Suurin osa kiinteistöistä on arava- tai korkotukilainoitettuja, vapaarahoitteisia kiinteistöjä on kuusi. Asunnoista suurin osa eli 71 prosenttia on kerros- tai pienkerrostaloissa. Rivi- ja luhtitaloissa asunnoista on 27 prosenttia. Paritaloissa asunnoista on vain pari prosenttia. Pieniä asuntoja kysytään paljon, siksi niitä on rakennutettu eniten viime vuosina. Lähes puolet asunnoista on kaksioita. Yksiöitä ja isoja asuntoja eli 4-6 huoneen asuntoja on noin 13 prosenttia. == Historia == Espoonkruunu Oy perustettiin 1. joulukuuta 1999 yhdistämällä 12 vuokrataloyhtiötä yhdeksi kokonaisuudeksi. Yhtiön toiminta on laajentunut nopeasti, kun aiemmin ulkoistetut tehtävät on otettu itse hoidettavaksi. Vuonna 2016 Espoon Asunnot Oy:n palveluksessa on 103 ihmistä. == Lähteet == * Espoon Asunnot Oy * Espoonkruunu Oy:n vuosikertomus 2011 Luokka:Suomalaiset kiinteistöomistajat Luokka:Suomalaiset rakennuttajat Luokka:Asuntopolitiikka
Zirkoniumdioksidi

Zirkoniumdioksidi eli zirkonia (ZrO2) on zirkonium- ja oksidi-ionien muodostama epäorgaaninen ioniyhdiste. Luonnossa se esiintyy harvinaisena baddeliittimineraalina. == Rakenne ja ominaisuudet == Zirkoniumdioksidi voi esiintyä neljänä eri kidemuotona: monokliinisenä, tetragonaalisena, ortorombisena ja kuutiollisena fluoriittirakenteena. Näistä monokliininen on pysyvin matalissa lämpötiloissa ja stabiili aina 850-1 200 °C:n lämpötilaan saakka, jolloin sen kiderakenne muuntuu tetragonaaliseksi. Tetragonaalinen zirkoniumdioksidi vaihtuu alkeiskopiltaan ortorombiseksi suuren paineen vaikutuksesta. Kuutiollinen zirkoniumoksidi havaittiin röntgendiffraktion avulla ja alkeiskopin siirtymä tetragonaalisesta kuutiolliseksi tapahtuu 2 370 °C:n lämpötilassa ja on reversiibeli. Zirkoniumdioksidin sulamispiste on varsin korkea ja sen lämpötilankestoa voidaan parantaa lisäämällä siihen yttrium-, magnesium- tai kalsiumoksidia. Yhdiste ei liukene veteen ja hapoistakin sitä liuottavat vain kuuma väkevä rikkihappo ja vetyfluoridi. Kuumennettaessa korkeaan lämpötilaan zirkoniumoksidi voi reagoida muiden metallioksidien kanssa muodostaen zirkonaatteja. == Valmistus == Zirkoniumdioksidia tuotetaan teollisesti kuumentamalla zirkoniumsuoloja usein epäorgaanisten happojen läsnä ollessa. Näin tuotettu yhdiste on usein rakenteeltaan metastabiilia tetragonaalista tai kuutiollista zirkoniumoksidia, josta saadaan monokliinisiä kiteitä kuumentamalla. Nämä poikkeukselliset muodot johtuvat muiden ionien vaikutuksesta. Zirkoniumdioksidin vuosittainen maailmanlaajuinen tuotanto on useita miljoonia tonneja. == Käyttö == Zirkoniumdioksidi kestää hyvin korkeita lämpötiloja, minkä vuoksi sitä käytetään tulta kestävissä materiaaleissa. Yhdisteelle on käyttöä myös valkoisena väriaineena, lasin taittokerrointa parantavana yhdisteenä, pietsosähköisten kiteiden valmistuksessa ja lambda-antureissa ja hammaslääketieteessä. Zirkoniumdioksidista tuotetaan myös muita zirkoniumyhdisteitä, kuten zirkoniumkarbidia ja siitä pelkistetään metallista zirkoniumia Hiottua zirkoniumdioksidia voidaan käyttää myös koruissa timanttien korvikkeena. Sen taitekerroin ei kuitenkaan ole aivan yhtä suuri kuin timantilla. == Lähteet == == Aiheesta muualla == *Tampereen teknillinen yliopisto, Materiaaliopin laitos: Zirkoniumoksidi ZrO2 *ChemBlink: Zirconium dioxide Luokka:Oksidit Luokka:Zirkoniumyhdisteet
Timanttikolibrit

Timanttikolibrit (Amazilia) on kolibrien heimoon kuuluva lintusuku. Sukuun kuuluu 36 neotrooppisella alueella elävää lajia. == Timanttikolibrilajit== * Peruntimanttikolibri (Amazilia chionogaster) * Oliivitimanttikolibri (Amazilia viridicauda) * Kanelitimanttikolibri (Amazilia rutila) * Säämiskätimanttikolibri (Amazilia yucatanensis) * Ruostepyrstökolibri (Amazilia tzacatl) * Kastanjatimanttikolibri (Amazilia castaneiventris) * Pronssitimanttikolibri (Amazilia amazilia) * Solmiotimanttikolibri (Amazilia leucogaster) * Ruohotimanttikolibri (Amazilia versicolor) * Venezuelantimanttikolibri (Amazilia brevirostris) * Andientimanttikolibri (Amazilia franciae) * Meksikontimanttikolibri (Amazilia candida) * Mäntytimanttikolibri (Amazilia cyanocephala) * Luumulakkikolibri (Amazilia violiceps) * Viherotsakolibri (Amazilia viridifrons) * Hohtotimanttikolibri (Amazilia fimbriata) * Purppurakurkkukolibri (Amazilia lactea) * Sinirintakolibri (Amazilia amabilis) * Purppurarintakolibri (Amazilia rosenbergi) * Mangrovetimanttikolibri (Amazilia boucardi) * Hondurasintimanttikolibri (Amazilia luciae) * Terästimanttikolibri (Amazilia saucerottei) * Siniotsakolibri (Amazilia cyanifrons) * Miravallesinkolibri (Amazilia alfaroana) * Lumitimanttikolibri (Amazilia edward) * Sinitimanttikolibri (Amazilia cyanura) * Ruskotimanttikolibri (Amazilia beryllina) * Viinipyrstökolibri (Amazilia viridigaster) * Kuparipyrstökolibri (Amazilia cupreicauda) * Kuparitimanttikolibri (Amazilia tobaci) * Tarhatimanttikolibti (Amazilia decora) * Amazilia bartletti * Amazilia wagneri BirdLife Suomen mukaan seuraavat lajit kuuluvat safiirikolibreihin, mutta BirdLife International luokittelee ne timanttikolibreihin * Pensassafiirikolibri (Amazilia sapphirina) * Mangrovesafiirikolibri (Amazilia grayi) * Vihersafiirikolibri (Amazilia humboldtii) == Lähteet == * * * Luokka:Kolibrit
Amgun

Amgun () on Amurin sivujoki Habarovskin aluepiirissä Venäjällä. Sen pituus on 723 kilometriä, valuma-alueen laajuus 55 500 neliökilometriä ja keskimääräinen virtaus 193 kilometrin päässä joen suusta 500 kuutiometriä sekunnissa. Joki saa alkunsa Burejavuorilta, virtaa soistuneen taigan läpi kohti koillista ja laskee laajan suistoalueen kautta Amurin alajuoksuun. Amgun on pääosin liikennöintikelpoinen ja hyvin kalarikas. Suurin sivujoki on Nimelen. Amgunin varrella sijaitsee Polina Osipenkon piirikeskus. Joen rantoja pitkin kulkee Baikalin–Amurin rautatie. Seudun kanta-asukkaita ovat negidaalit ja nivhit. ==Lähteet== Luokka:Amurin vesistö Luokka:Habarovskin aluepiirin joet
Karoline Herfurth

Karoline Herfurth (s. 22. toukokuuta 1984 Berliini) on saksalainen näyttelijä. Hän on esiintynyt muun muassa elokuvissa Mädchen, Mädchen (2001), Eine andere Liga (2005), Parfyymi (2006), Lukija (2008), Berlin 36 (2009) ja Wir sind die Nacht (2010). == Lähteet == ==Aiheesta muualla== * * Virallinen kotisivu Luokka:Saksalaiset näyttelijät Luokka:Vuonna 1984 syntyneet Luokka:Elävät henkilöt
Jujuyn maakunta

Jujuyn maakunta () on Argentiinan luoteisosassa sijaitseva maakunta. Se on pinta-alaltaan 53 219 neliökilometriä ja sen asukasluku oli vuonna 2010 yhteensä 672 260. Maakunnan pääkaupunki on noin 323 000 asukkaan San Salvador de Jujuy (2010). File:Cerro de los siete colores.jpg| File:Pucará de Tilcara 01.JPG| File:Camino a Villa Nougues (Tucumán).jpg| File:Jujuy- Capital-P3110030.JPG| == Lähteet == == Aiheesta muualla == * Jujuyn maakunnan viralliset verkkosivut *
Aki Forsman

Aki Forsman (s. 1973 Rauma) on helsinkiläinen toimittaja. Hän työskentelee nykyisin Yleisradiossa radion tiedeohjelmien tuottajana. Aikaisemmin hän on toiminut sekä tuottajana Riot Entertainment Ltd:ssä. Toimittajana hänet muistetaan myös Ylen Prisma Studiosta, Nelosen uutisista ja Ylen Aamu-TV:stä. Koulutukseltaan Forsman on filosofian maisteri, pääaineenaan maantiede. Hänen pro gradu -työnsä käsitteli somalinkielisten muuttoliikkeitä pääkaupunkiseudulla vuosina 2000–2006. Forsman on ollut vihreiden kaupunginvaltuutettuna Raumalla. Hänet tunnetaan myös innokkaasta musiikkiharrastuksestaan mm. Journalistirockissa. ==Lähteet== Luokka:Ylen toimittajat Luokka:Vihreän liiton poliitikot Luokka:Vuonna 1973 syntyneet Luokka:Elävät henkilöt
La Pampan maakunta

La Pampan maakunta () on Argentiinan keskiosassa sijaitseva maakunta. Se on pinta-alaltaan 143 440 neliökilometriä ja sen asukasluku oli vuonna 2010 yhteensä 316 940. Maakunnan pääkaupunki on noin 121 000 asukkaan Santa Rosa (2010). == Lähteet == == Aiheesta muualla == * La Pampan maakunnan viralliset verkkosivut *